二龍山花園

係中國廣東廣州嘅一間大型公園兼中國國家AAA級嘅旅遊區，2014年12月28號開業，喺增城小樓鎮鄧山村近廣河高速嘅二龍收費站西邊200m位。

景區係增城區政府考慮扶貧，而出咗3.8億文打造鄉村遊項目之一。佔地面積10公頃。景區曾經喺2016年俾騰訊大粵網列做自駕遊天堂；2018年列入過中國國家級鄉村旅遊模範戶同AAA級景區。入面主要有原始嘅亞熱帶雨林生態，重有座玻璃橋、亞熱帶雨林科普園、浪漫田園花海、森林探險世界、小白龍瀑布等景區。尤其係侏羅紀熱帶雨林谷同浪漫田園花海，係皇牌主打景區地方。

公園入面主要種咗油桐、波斯菊、醉蝶花、黑欖、桫欏樹、水翁呢啲植物。

相

飛同開放時間
開放時間
每日09:00～17:30。
雖然17:30之後重可以喺山上逗留參觀，但太陽落山嗰時要全部清場。
凡係大雨或暴雨、雷暴、刮颱風、龍捲風等惡劣天氣時會睇天氣而決定暫停開放或部分開放。
掛咗暴雨警報信號或藍、黃、橙、紅色颱風警報信號其一，景區會暫停開放。

飛
成人票每位￥60，加玩玻璃橋同七彩滑道嘅加收￥50。通過微信支付畀錢嘅，可以畀少￥2。
年紀＞69嘅老坑／1m≤身高＜1.5m嘅細路：半票，但加玩玻璃橋同七彩滑道嘅加收￥40。通過微信支付畀錢嘅，可以畀少￥2。
身高＜1m嘅細路：免費
入園觀光車同門飛唔互通。若果需要搭乘，除身高＜1m嘅細路之外，其它都要按去到邊個景區而定價錢係￥10定￥20。
景區內嘅自費遊玩項目同門飛唔互通，若果買咗門飛後需要玩自費項目，必須要另外畀錢。

類:廣州公園
類:增城
類:廣州旅遊景點